|  |  |
| --- | --- |
|   | **SAJTÓKÖZLEMÉNY**Tehetségről komolyan és játékosan**Szombaton Családi Tehetségnapot tartott a Millenárison a Magyar Tehetségsegítő Szervezetek Szövetsége (MATEHETSZ) az Új Széchenyi Terv keretében megvalósuló Tehetséghidak Programjának részeként. A családi tehetségnappal egy időben szervezett Tehetségpont találkozón pedig újabb 142 Tehetségpontként működő iskola és civil szervezet vehette át a kiváló minősítést igazoló oklevelet.**2013 / 09 / 15 vasárnapA több mint 1000 regisztrált Tehetségpont közül ebben az évben 142-őt minősített a MATEHETSZ. Az okleveleket Bajor Péter, a MATEHETSZ elnöke, a Tehetséghidak Program projektmenedzsere, dr. Balogh László, a Tehetséghidak Program szakmai vezetője, valamint L. Ritók Nóra, a berettyóújfalui Igazgyöngy Alapítvány vezetője, Magyar Tehetség Nagykövet ünnepélyes keretek között adta át a Tehetségpontok képviselőinek.Tehetségpont lehet hazai vagy határon túli, állami és egyházi, köz- vagy felsőoktatási intézmény, de akár civilszervezet is. A minősítés részeként a MATEHETSZ szakértői a helyszínen személyesen ellenőrzik a tehetségfejlesztő program működését. A minősítést 3 évre lehet megszerezni. Az akkreditált Tehetségpontok a MATEHETSZ-től az oklevélen és a logóhasználaton túl képzést, szakkönyveket és egyéb szakmai segítséget is kapnak.A minősítést a mostani alkalommal átvevőkkel együtt közel 400 kiváló Tehetségpont áll a fiatalok rendelkezésére.A Tehetségnapon számos tehetségfejlesztő műhelymunkában vehettek részt a programra látogató gyerekek és ifjak (pl. gondolkodásfejlesztés táblajátékokkal, drámajátékok, látványos kutatói kísérletek, sakktanítás és sakkedzés, várostervezés és városmakett-készítés, tésztahíd-építés). A színpadon a MATEHETSZ nyári, tánc és zenei tehetségfejlesztő táboraiban részt vett fiatalok mutatták be színvonalas produkcióikat.A nap igazi csemegéje egy új játékos teszt, a "Térképezd fel magad" - Érdeklődés térképe bemutatkozása volt. Ha őszintén válaszolunk a kérdésekre, feltérképeződik, milyen területen vagyunk tehetségesek, és melyek azok a képességterületek, amelyek fejlesztésre szorulnak.A Tehetségnapon több ezren vettek részt, közülük sokan az ország legkülönbözőbb pontjairól, többek között az 1000. Tehetségpontból, a Győr-Sopron megyei Nyúlról, valamint Berettyóújfaluból érkeztek.A rendezvény a MATEHETSZ saját szervezésében, a Tehetséghidak és a Nemzeti Tehetség Program keretében valósult megKulcsszavak: Tehetségpont, Tehetséglabirintus, Tehetséghíd Program, Nemzeti Tehetség Program, Új Széchenyi Terv, MATEHETSZ Fotók letölthetők [innen](https://picasaweb.google.com/117389929942011327488/TehetseglabirintusCsaladiTehetsegnapAMillenarison?authkey=Gv1sRgCL-vrdiOy7rerAE) További információ és interjúszervezésNyilas JuditStrategic Scope Kommunikációs Ügynökség Kft.+36 20 436 9171sajto@tehetsegpont.hu |